Matric Farewell 11 September 2015
Ons wil net baie dankie sê vir die mees professionele diens Vrydag met my seun se matriekafskeid. .
Alles het baie goed verloop en die kinders het waarlik pragtige foto’s en herhinneringe van hul spesiale dag.
Hits to date: 1274679 Mynbou: As jy in gat is, moet jy ophou grawe? | Netwerk24
Deur Elvira Wood 14 Maart 2019 12:15
Die Suid-Afrikaanse mynbousektor het ’n droewige Januarie agter die rug.
Die sektor het 3,3% minder minerale as ’n jaar gelede ontgin.
Die Venetia-diamantmyn naby Alldays in Limpopo.Foto: Verskaf
Dit is luidens die jongste syfers wat Statistieke Suid-Afrika (SSA) Donderdag gepubliseer het. Dit is nou die derde agtereenvolgende maand dat mynbouproduksie agteruitboer.
In Desember was die syfer 4,1% minder en in November 5,2% minder as die jaar tevore.
Die kommoditeite wat die meeste gesukkel het en in Januarie tot die agteruitgang bygedra het, was ystererts (-27,7%), goud (-22,5%), diamante (-37%), steenkool (-6,4%) en chroomerts (-7,3%).
Die produksie van die platinumgroepmetale (PGM’e) het darem met 28,1% gegroei.
Seisoenaangepaste syfers wys dat mynbouproduksie op ’n maandgrondslag wel met 0,2% in Januarie gestyg het.
Dit volg op ’n daling van -1,6% in Desember en -5,7% in November.
Oor ’n tydperk van drie maande lyk die prentjie net so donker. In die drie maande tot einde Januarie het produksie met 4,7% teenoor die vorige drie maande gedaal.
Ondanks die daling in produksie het Suid-Afrika in Januarie meer geld uit die verkope van minerale verdien.
Op R41,6 miljard was verkope 20,9% hoër as ’n jaar tevore.
Die verkope van PGM’e (+45,4%), ystererts (+41,1%) en steenkool (+11,8%) het gestyg.
Seisoenaangepaste syfers wys verkope teen huidige pryse het in Januarie op ’n maandgrondslag met 2%
gedaal. Dit volg op groei van 4,5% in Desember en 2,3% in November.
Meer oor: Mynbou | Diamante | Ystererts | Goud | Steenkool